Ruslanas Korostenskis

Ruslanas Korostenskis (g. 1975 m. lapkričio 4 d. Jonavoje) – ukrainiečių-lenkų kilmės šiuolaikinio dokumentinio ir meninio kino režisierius, Lietuvos kinematografininkų sąjungos narys, gyvenantis ir kuriantis Lietuvoje.

Biografija 
1992-1997 m. Ruslanas Korostenskis studijavo Ukrainos Kijevo Kultūros instituto Režisūros ir prodiusavimo fakultete. 1993-1998 m. jis gilino savo žinias Rusijos Sankt Peterburgo Iljos Repino dailės institute.

1997-2001 m. R. Korostenskis režisavo dainininko Gyčio Paškevičiaus, pop atlikėjos Elenos Puidokaitės-Atlantos, grupių „Mango“, „B’Avaria“, „Delfinai“, „Kastaneda“ ir kitų atlikėjų hitų vaizdo klipus.

2001-2006 m. kaip nepriklausomas režisierius kūrė stambių Lietuvos prekybos tinklų MAXIMA LT, RIMI, degalinių grupės „Statoil“, didžiausių šalies mobiliojo ryšio operatorių „Omnitel“, „Bitė“, „Tele2“, gėrimų rinkos atstovų „Kalnapilis“, „Rasa“, „Selita“, laikraščių „Respublika“, „Vakarų ekspresas“, žurnalo „Laisvalaikis“ ir kitų prekės ženklų reklamas.

20 metų R. Korostenskis užsiima japonų samurajų kovos menu kendo, kurį Lietuvoje praktikuoja keliasdešimt žmonių. 2003 m. kino atstovas įgijo trečiąjį kendo kategorijos laipsnį; iš viso egzistuoja 7 šio kovos meno, kurio profesionalai meistriškai įvaldę kardus, laipsniai.

Filmografija 
 „Lapė“ (1998). Trumpametražis vaidybinis filmas. Scenarijaus autorius, operatorius, režisierius.
 „Audra“ (1999). Trumpametražis vaidybinis filmas. Scenarijaus autorius, operatorius, režisierius.
 „Kazokai ir mirtis“ (2000). Trumpametražis vaidybinis filmas. Scenarijaus autorius, operatorius, režisierius.
 „Sumati“ (2000). Trumpametražis vaidybinis filmas. Scenarijaus autorius, operatorius, režisierius.
 „Saulė“ (2002). Trumpametražis vaidybinis filmas. Scenarijaus autorius, operatorius, režisierius.
 „Kur prasideda tėvynė?“ (2003). Dokumentinis filmas. Scenarijaus autorius, operatorius, režisierius.
 „Tavo širdies šviesa“ (2003). Trumpametražis vaidybinis filmas. Scenarijaus autorius, operatorius, režisierius.
 „Kijevas: nepriklausomybės aikštė“ (2005). Dokumentinis filmas. Scenarijaus autorius, operatorius, režisierius.
 „Refresh“ (2004). Lietuvių-latvių TV serialas. Režisierius.
 „Airan: dievų keliai“ (2004). Vaidybinis filmas. Scenarijaus autorius, operatorius, režisierius.
 „Girdėjome, kaip ji tarė MAMA“ (2009). Trumpametražis vaidybinis filmas. Scenarijaus autorius, operatorius, režisierius.
 „Dinastija“ (2009). Dokumentinis filmas. Scenarijaus autorius, operatorius, režisierius.
 „Masha and Misha“ (2010). Plastilininės animacijos filmas. Scenarijaus autorius, animatorius, operatorius, režisierius.
 „White Snow“ (2011). Plastilininės animacijos filmas. Scenarijaus autorius, animatorius, operatorius, režisierius.
 „Paletė dulkėse“ (2011). Dokumentinis filmas. Scenarijaus autorius, operatorius, režisierius.
 „Hiroshima“ (2012). Plastilininės animacijos filmas. Scenarijaus autorius, operatorius, režisierius.
 „The Woman Sun“ (2012). Trumpametražis vaidybinis filmas. Scenarijaus autorius, operatorius, režisierius.
 „Kavkaz“ (2013). Trumpametražis vaidybinis filmas. Scenarijaus autorius, operatorius, režisierius.
 „Velnio ragas“ (2016). Meninis filmas. Scenarijaus autorius, aktorius, operatorius, režisierius.

Apdovanojimai 
 1999 m. tarptautiniame Baltijos šalių kino festivalyje Latvijoje, Rygoje, Ruslano Korostenskio filmas „Audra“ užėmė 1-ąją vietą; taip pat – 1-ąją vietą tarptautiniame Baltijos regiono kino festivalyje Suomijoje, Helsinkyje, ir 1-ąją vietą tarptautiniame buvusių Sovietų Sąjungos šalių kino festivalyje Rusijoje, Sankt Peterburge.
 2001 m. nacionalinio Lietuvos transliuotojo LRT televizija vaizdo klipų konkurse „Erdvė“ R. Korostenskis pelnė 2 apdovanojimus – už pop grupės „Pikaso“ vaizdo klipą „Baltas laiškas“ jis buvo pripažintas geriausiu režisieriumi ir geriausiu operatoriumi.
 2003 m. tarptautiniame audiovizualiniame festivalyje Baku, Azerbaidžane, Ruslano filmas „Tavo širdies šviesa“ laimėjo 3-jose nominacijose: geriausias režisierius, geriausias prodiuseris ir geriausias audiovizualinis darbas.
 2012 m. Andrejaus Tarkovskio tarptautiniame kino festivalyje Rusijoje Ruslano Korostenskio filmas „The Woman Sun“ buvo pristatytas specialioje programoje „Tarkovskio kontekstas“, o tarptautiniame kino festivalyje Portugalijoje „Festival de Cinema de Avanca“ pelnė „World Premiere Feature Film“ apdovanojimą.

Išnašos ir nuorodos 
 DELFI. Interviu su Ruslano Korostenskiu „R.Korostenskis. „Esu menininkas, privalau galvoti apie savo stilių“
  „Alfa.lt“. Interviu su R. Korostenskiu „Režisierius Korostenskis: merginos tikisi, kad vaidmenį pas mane gaus „per lovą“
 „Laisvalaikis“. Interviu su R. Korostenskiu „R. Korostenskis: Visuomet reikia siekti aukščiausios kartelės“
 „Bernardinai.lt“. Interviu su R. Korostenskiu „Julija Televnaja. Žinomas nežinomas Ruslan Korostenskij“
 Lietuvos Kinematografininkų sąjungos nario R. Korostenskio aprašymas

Korostenskis, Ruslanas